Oznámenie o výsledku vybavenia žiadosti o nápravu

Dňa 05.11.2018 bol na Ministerstvo zahraničných vecí a európskych záležitostí Slovenskej republiky, Hlboká cesta 2, 833 36 Bratislava (ďalej len „verejný obstarávateľ“) elektronicky doručený dokument, označený ako „Žiadosť o nápravu“.

Z obsahu predmetného podania ide o žiadosť o nápravu podľa § 164 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) proti podmienkam uvedeným v súťažných podkladoch, ktorá je zadávaná verejným obstarávateľom ako nadlimitná zákazka na poskytnutie služieb „Zabezpečenie prepravy zásielok na roky 2019-2022“, ktorej oznámenie o vyhlásení verejného obstarávania bolo zverejnené dňa 26. 10. 2018 vo vestníku EÚ pod značkou č. 2018/S 207-472793 a toho istého dňa boli elektronicky sprístupnené súťažné podklady a všetky ďalšie dokumenty potrebné na vypracovanie ponuky, prostredníctvom systému JOSEPHINE (na adrese URL: <https://josephine.proebiz.com/sk/tender/1316/summary>).

Žiadateľ sa domáha nápravy týkajúcej sa:

1. Nejednoznačne a nedostatočne stanoveného návrhu na plnenie kritérií. Žiadateľ uvádza, že ide o stanovenie návrhu plnenia kritéria, ktoré je v rozpore s predmetom zákazky a jednotlivými časťami súťažných podkladov pre leteckú prepravu. Pričom aj keď ide o vzorové dodanie prepravou prevažujúcou leteckou dopravou, vzhľadom na súťažné podklady a reálne miesta dodania z MZVaEZ SR na ZÚ (letisko Ottawa), má byť reálne a zodpovedajúce Prílohe č. 1 k časti B.1 súťažných podkladov.

Žiadateľ navrhuje upraviť vybranú položku na hodnotenie podľa reálnej potreby a zodpovedajúce Prílohe č. 1 k časti B.1 súťažných podkladov.

Podľa § 165 ods. 3 písm. b) zákona o verejnom obstarávaní oznamujeme, že verejný obstarávateľ predmetnú žiadosť o nápravu

z a m i e t a.

Odôvodnenie:

Verejný obstarávateľ z dôvodu špecifického predmetu zákazky, kde služby takéhoto charakteru sa poskytujú odvíjajúc sa od konkrétnej situácie – od prípadu k prípadu, verejný obstarávateľ stanovil v „Návrh na plnenie kritérií“ – miesto nakládky/miesto príletu len ako **modelovú situáciu.** Pričom pre účely tejto súťaže (výsledkom je uzatvorenie rámcovej dohody s viacerými uchádzačmi s opätovným otváraním súťaže, ktorých počet verejný obstarávateľ neobmedzuje) sa za úspešného uchádzača bude považovať každý uchádzač, ktorý splní podmienky účasti a požiadavky na predmet zákazky stanovené verejným obstarávateľom. Takto stanovaný návrh na plnenie kritéria slúži verejnému obstarávateľovi na určenie poradia uchádzačov, s ktorými uzavrie rámcovú dohodu (za predpokladu splnenia podmienok účasti a požiadaviek na predmet zákazky).

Súčasťou súťažných podkladov je Príloha č. 1 k časti B.1 – Zoznam Zastupiteľských úradov (ZÚ), v ktorej je uvedený zoznam najčastejších ZÚ, zahrňujúci aj letisko Ottawa, do ktorých bude potrebné zabezpečiť leteckú prepravu.

1. Nesúladu stanovenia ceny (s/bez DPH) v „Návrh na plnenie kritérií“ - Príloha č. 1 k časti A.2 súťažných podkladov a tabuľky v systéme JOSEPHINE.

Žiadateľ navrhuje upraviť hodnotenie tak, aby v tomto verejnom obstarávaní bol iba jeden spôsob predkladania ponuky v hodnotenom kritériu bez DPH alebo s DPH.

Podľa § 165 ods. 3 písm. a) zákona o verejnom obstarávaní oznamujeme, že verejný obstarávateľ predmetnej žiadosti o nápravu

v y h o v u j e.

Odôvodnenie:

Verejný obstarávateľ akceptuje argumenty žiadateľa uvedené v žiadosti o nápravu.

Spôsob a lehota na vykonanie nápravy:

Verejný obstarávateľ bezodkladne upraví Prílohu č. 1 k časti A.2 s možnosťou uvedenia plnenia kritéria s/bez  DPH a v časti A.2 súťažných podkladov „Kritériá na vyhodnotenie ponúk“ upraví a zjednotí spôsob hodnotenia ponúk tých uchádzačov, ktorí vo vyplnenom formulári „Návrh na plnenie kritérií“ uvedú, že sú platitelia DPH, resp., ktorí vo vyplnenom formulári „Návrh na plnenie kritérií“ uvedú, že po uzavretí zmluvy s verejným obstarávateľom nebudú platiteľmi DPH.

1. Nesúladu v lehotách zloženia zábezpeky medzi spôsobom zloženia finančných prostriedkov uchádzačom na bankový účet verejného obstarávateľa a spôsobom poskytnutia bankovej záruky za uchádzača.

Žiadateľ navrhuje aby pre bankovú záruku a finančné prostriedky zložené na bankový účet verejného obstarávateľa platili v tomto verejnom obstarávaní rovnaké podmienky pre predkladanie dokladov o zábezpeke a to, že 26.11.2018 musia byť aj finančné prostriedky zložené a pripísané na bankový účet verejného obstarávateľa k termínu lehoty na predkladanie ponúk, ktorým je 26. november 2018 do 10:00:00h.

Podľa § 165 ods. 3 písm. a) zákona o verejnom obstarávaní oznamujeme, že verejný obstarávateľ predmetnej žiadosti o nápravu

v y h o v u j e.

Odôvodnenie:

Verejný obstarávateľ akceptuje argumenty žiadateľa uvedené v žiadosti o nápravu.

Spôsob a lehota na vykonanie nápravy:

Verejný obstarávateľ bezodkladne vykoná nápravu upravením prvej vety textu súťažných podkladov v časti A.3 Zábezpeka bod 4.1.1 v znení: „Finančné prostriedky musia byť pripísané na účte verejného obstarávateľa v lehote na predkladanie ponúk podľa bodu 19.1 týchto súťažných podkladov.“.

S pozdravom

Mgr. Ing. Adriana GAJDOŠOVÁ

riaditeľ odboru